Diari Oficial de la Generalitat Valenciana


Sumari del DOGV 4798, del 15-07-2004 (2004/7298)

DECRET 115/2004, de 9 de juliol, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Font del Teix, situada als termes municipals de Morella i Vallibona i que pertany a la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4798

Data del DOGV
:   15-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7298


Data del document
:   09-07-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Morella
    * Vallibona
    * muntanya de l'estat

DECRET 115/2004, de 9 de juliol, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Font del Teix, situada als termes municipals de Morella i Vallibona i que pertany a la Generalitat. [2004/X7298]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la província de Castelló de la forest denominada Font del Teix, i s'han justificat plenament les circumstàncies que el motiven, per la qual cosa cal dictar el corresponent decret.
  
Per raó d'això, a proposta del conseller de Territori i Habitatge i després de la deliberació del Consell de la Generalitat, en la reunió del dia 9 de juliol de 2004,
  
DECRETE
  
Article 1
  
Es declara d'utilitat pública la forest denominada Font del Teix, propietat de la Generalitat, d'una superfície de 295,7304 ha, que correspon a la finca inscrita en el Registre de la Propietat de Morella en el tom 624, llibre 103, foli 201, finca 3.727, inscripció 3a, i en el Registre de la Propietat de Vallibona en el tom 626, llibre 39, foli 14, finca 2.395, inscripció 3a.
  
Article 2
  
S'inclou en el Catàleg de Forests d'Utilitat Pública de la província de Castelló la forest Font del Teix, amb el número 118, de la següent forma:
  
Província: Castelló.
  
Partit judicial: Vinaròs.
  
Terme municipal: Morella i Vallibona.
  
Nom: Font del Teix.
  
Número: 118.
  
Pertinença: Generalitat.
  
Límits: nord, terres de la masia de Regatxol, del maset de Roig i del maset de l'Obrer, camí del mas de Boix; est, mas de Boix i forest Santo Domingo utilitat pública 3 propietat de la Generalitat; sud, Terres de la masia de les Argiles, de la caseta de Mitjavila i del mas de Boix; i oest, barranc i terres del mas de Quint.
  
Cabuda pública: 295,7304 ha.
  
Cabuda total: 297,7304 ha.
  
DISPOSICIÓ FINAL
  
El present decret tindrà efectes des de l'endemà de la publicació en el Diari Oficial de la Generalitat Valenciana.
  
Contra el present decret, els interessats podran interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 9 de juliol de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY